ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012847

ขอให้พิจารณาสร้างเส้นชะลอความเร็วในเขตชุมชน จำนวน 5 แห่ง บริเวณ ถนนพุทธมณฑล สาย 2 แขวงบางแคเหนือ เขตบางแค กรุงเทพมหานคร แห่งที่ 1 บริเวณ หน้าร้านจำหน่ายรถจักรยานยนต์ ชื่อแพนด้ามอเตอร์ไซค์ สาขาเพชรเกษมพุทธมณฑล หากมาจากสามแยกไฟแดงเพชรเกษม จากนั้นเลี้ยวเข้ามาทางซ้าย เข้ามาทางถนนพุทธมณฑลฯ จะพบกับร้านจำหน่ายรถจักรยานยนต์ฯ อยู่ทางด้านหัวโค้ง ซึ่งบริเวณดังกล่าว พบว่าจะเป็นย่านชุมชน มีวินรถจักรยานยนต์ ,มีร้านจำหน่ายสินค้าเบ็ดเตล็ด (ร้านจำหน่ายของชำ) มีอาคารพาณิชย์ และจะมีสะพานลอยอยู่ด้วย , แห่งที่ 2 บริเวณ ฝั่งตรงข้ามกับหน้าสวนอาหารปีกไม้สาย 2 จุดสังเกต อยู่ห่างจากจุดที่ 1 ระยะทางประมาณ 500 เมตร , แห่งที่ 3 บริเวณ ก่อนถึงสี่แยกไฟแดงแยกทศกัณฑ์ จุดสังเกต อยู่ห่างจากจุดที่ 2 ระยะทางประมาณ 4 กิโลเมตร (เทียบเท่าป้ายรถโดยสายประจำทางสาธารณะประมาณ 4-8 ป้าย) ตรงไประยะทางประมาณเกือบ 2 กิโลเมตร จะพบกับจุดที่จะให้สร้างเส้นชะลอความเร็ว, แห่งที่ 4 บริเวณ สะพานข้ามคลองบางระมาด  จุดสังเกตห่างจากแห่งที่ 3 ระยะทางประมาณ 100-500 เมตร ซึ่งอยู่เกือบสุดถนนพุทธมณฑลฯ และ แห่งที่ 5 บริเวณหมู่บ้านพัชรี และตลาดสาย 2 ซึ่งอยู่ฝั่งตรงข้ามกับหมู่บ้านฯ โดยปัจจุบันพื้นที่ดังกล่าวประชาชนมักจะสัญจรด้วยความเร็ว จึงอยากให้มีการสร้างเส้นชะลอความเร็วในเขตชุมชน ทั้ง 2 ช่องทางจราจร ประกอบกับผู้ร้องมีความประสงค์ให้มีการทาสีทางม้าลายที่อยู่หน้าหมู่บ้านพัชรี และ ตลาด เป็นแห่งที่ 5 ซึ่งพบว่าทางม้าลายมีลักษณะ สีจาง มองไม่ชัด ทำให้รถที่สัญจรผ่านไม่มีการชะลอหรือหยุดให้ประชาชนที่จะรอข้ามถนน ส่งผลทำให้ประชาชนได้รับความเดือดร้อนเป็นอย่างมาก จึงขอให้พิจารณาสร้างเส้นชะลอความเร็วในเขตชุมชนฯ และ ให้ทาสีทางม้าลายเพิ่ม เพื่อป้องกันการเกิดอุบัติเหตุ และบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata